আর্দ্র বিশ্লেষণ
আর্দ্র বিশ্লেষণ (/haɪˈdrɒlɪsɪs/) হলো এমন রাসায়নিক বিক্রিয়া যেখানে এক অণু পানি কোনো রাসায়নিক যৌগের এক বা একাধিক রাসায়নিক বন্ধনকে ভেঙে ফেলে। আর্দ্র বিশ্লেষণ শব্দটি প্রতিস্থাপন এবং অপসারণ বিক্রিয়ায় ব্যাপকভাবে ব্যবহৃত হয়। এসব বিক্রিয়ার ক্ষেত্রে পানি হলো নিউক্লিওফিল। জৈব আর্দ্র বিশ্লেষণ হলো জৈব অণুগুলোর ভাঙন, যেখানে একটি পানির অণু একটি বৃহত্তর অণুর বন্ধনের পৃথকীকরণ কে প্রভাবিত করে। যখন আর্দ্র বিশ্লেষণ দ্বারা একটি কার্বোহাইড্রেটের উপাদান চিনির অণুতে ভেঙে যায় (যেমন, সুক্রোজকে গ্লুকোজ এবং ফ্রুক্টোজে ভেঙে ফেলা হয়) তখন এটিকে স্যাকারিফিকেশন হিসাবে উল্লেখ করা হয়। আর্দ্র বিশ্লেষণ বিক্রিয়াকে ঘনীভবন বিক্রিয়ার বিপরীত হিসেবে বিবেচনা করা যেতে পারে। যেখানে দুটি অণু একসাথে একটি বৃহত্তর অণুতে পরিণত হয় এবং একটি পানির অণু বের করে দেয়। এইভাবে আর্দ্র বিশ্লেষণ, বন্ধন ভাঙার জন্য পানি যোগ করে এবং ঘনীভবন বিক্রিয়া পানি অপসারণ করে যৌগকে ঘনীভূত করে।